[{"text_idx": "#000004", "text": "Jagame nippe, kuidas kaariese teket ja edasi arenemist a\u0308ra hoida. Samuti saad teada, millised su\u0308mptomid vo\u0303ivad viidata varajases staadiumis kaariesele \u2013 ta\u0308nu neile teadmistele saad o\u0303igel ajal tegutseda, et hambakaariest ennetada vo\u0303i ravida, enne kui see muutub to\u0303siseks probleemiks."}, {"text_idx": "#000005", "text": "Kas mo\u0303ni hammas on tundlik vo\u0303i tekitab valu?"}, {"text_idx": "#000006", "text": "Hambakaaries on va\u0308ga levinud nakkushaigus. Haiguse kulgu iseloomustab kahjulike mikroobide to\u0303ttu ko\u0303vade hambakudede demineraliseerumine ja pehmenemine, misto\u0303ttu tekib hambaauk. Ca 95\u201398% ta\u0308iskasvanutest u\u0308le maailma on va\u0308hemalt korra elus kaariesega kokku puutunud. Eestis esineb kaariest ligikaudu 90% ta\u0308iskasvanutest ja 60% lastest."}, {"text_idx": "#000008", "text": "Vale toitumine ehk ta\u0308psemalt su\u0308sivesikuterikas toit, mis puutub hambapinnaga kokku pikema aja jooksul. Su\u0308lje koostis ja va\u0308henenud su\u0308ljeeritus. Kui su\u0308lje neutraliseerimisvo\u0303ime on va\u0308hene vo\u0303i su\u0308lge on va\u0308he, ei jo\u0303ua happeline keskkond pa\u0308rast happelise vo\u0303i magusa toidu so\u0308o\u0308mist taastuda. Joogivee ebapiisav fluorisisaldus. Optimaalne fluori kogus soodustab hambavaaba tugevnemist ja vastupanu mikroobide mo\u0303jule. Kui fluori on va\u0308he, siis vo\u0303ib hambavaap olla no\u0303rk ja kergemini kahjustatav. Hambavaaba struktuuri isea\u0308rasused, mis kujunevad hammaste arenemise ajal."}, {"text_idx": "#000010", "text": "Kaaries tekib aeglaselt, protsess vo\u0303ib kulgeda na\u0308dalaid vo\u0303i isegi kuid. Hammastele tekkiv katt, mis koosneb enamasti suhkrutest ja aminohapetest, on mikroobide paljunemiseks ideaalne keskkond. Seni, kuni hambakattu on va\u0308he, kaarioosne protsess veel ei teki, kuna happed uhutakse hambakatu pooride kaudu koos su\u0308ljega va\u0308lja."}, {"text_idx": "#000011", "text": "Kui hambakatt ja\u0308a\u0308b puhastamata, koguneb sellele ajapikku bakterite elutegevuse ja\u0308a\u0308ke u\u0308ha rohkem. Selle all kogunevad bakterite poolt produtseeritud orgaanilised happed ja nende pikaajalise mo\u0303ju to\u0303ttu hakkab hambaemail demineraliseeruma. Teisiso\u0303nu hakkavad hambavaaba pinnalt eralduma kaltsium-, fosfaat- ja hu\u0308droksiidioonid. Happed so\u0308o\u0308vitavad hambaemaili kristalle ja mikroobid tungivad hambaemailis u\u0308ha su\u0308gavamale, jo\u0303udes algul dentiini (peamisesse hambakoesse) ja ravimata ja\u0308tmisel edasi hamba sisemusse."}, {"text_idx": "#000012", "text": "Kaariese puhul on ko\u0303ige kergemini kahjustuvad ma\u0308lumispinna vaod ja hambavahed, kust toiduja\u0308a\u0308kide puhastamine on raskem. Samas vo\u0303ib tekkida kaaries ka hambaku\u0308lgedele ja -kaeltele (igemepiirile). Lastel ja noorukitel tekib hambakaaries u\u0308ldjuhul kergemini kui ta\u0308iskasvanutel. See on tingitud hambaemaili ebapiisavast mineraliseerumisest nooremas eas."}, {"text_idx": "#000013", "text": "Kuidas hambakaaries varakult a\u0308ra tunda?"}, {"text_idx": "#000014", "text": "Kaariese arenemisel eristatakse mitu etappi \u2013 ko\u0303igil neil on iseloomulikud su\u0308mptomid. Varajaste etappide su\u0308mptomite ma\u0308rkamisel on vo\u0303imalik kaariese areng peatada ja seda lihtsasti ravida, va\u0308listades to\u0303sisemate tu\u0308sistuste arenemist."}, {"text_idx": "#000015", "text": "Hambaemaili pinnal tekib kriitjasvalge laik. Emaili pinnal hambaauku veel ei ole ning valulikke tundeid ei teki. Algelist kaariest on va\u0308ga raske silmaga ma\u0308rgata. Tavaliselt tuvastab hambaarst sellise laigu hammaste kontrolli ka\u0308igus spetsiaalse valguse abil vo\u0303i kuivatades hambapinda surveo\u0303huga."}, {"text_idx": "#000016", "text": "Ajapikku moodustub laigu kohale va\u0308ike defekt ehk pindmine hambaauk. On vo\u0303imalik, et tekib kerge valulikkus magusa, soolase vo\u0303i hapu toidu so\u0308o\u0308misel. Tundlikkus kaob kohe, kui hambapind on ja\u0308lle puhas (nt loputamise ja\u0308rel). Sel etapil tuvastab hambaarst kaariese kergesti."}, {"text_idx": "#000017", "text": "Mikroobid on la\u0308binud hambaemaili ja ulatuvad dentiini (hamba ja\u0308rgmine kiht pa\u0308rast emaili), kuid hambaauk ei ulatu veel hambapulbini (pehme kude hamba sees, kus paiknevad veresooned ja na\u0308rvid). U\u0308ldjuhul selles etapis hambavalu veel ei ole. Kaariese su\u0308mptomiks on sarnaselt eelmisele etapile valulikkus toiduga kokkupuutel. Hambaarst tuvastab kaarioosse defekti su\u0308gavuse spetsiaalse sondiga. Kaariese ravi toimub nii: lagunenud ja pehmenenud hambaosa eemaldatakse hambapuuri abil, ava desinfitseeritakse ja suletakse ta\u0308idisega (hambaplomm)."}, {"text_idx": "#000018", "text": "Karioosne defekt (hambaauk) ulatub dentiini su\u0308gavamate kihtideni. Su\u0308mptomiks on pidev hambavalu, mis ei so\u0303ltu kokkupuutest toiduga. Kui teha kaariese ravi kohe, siis o\u0303nnestub u\u0308ldjuhul hambapulp sa\u0308ilitada ja juureravi vajadust ei teki."}, {"text_idx": "#000019", "text": "Kui su\u0308gavat kaariest o\u0303igel ajal ei ravita, siis vo\u0303ib areneda pulpiit ehk elusa hambana\u0308rvi po\u0303letik. Sellisel juhul jo\u0303uavad mikroobid hambapulbini ja tekib va\u0308ga tugev hambana\u0308rvi valu, mis vo\u0303ib levida silmadesse ja meelekohtadesse ning sarnaneda kolmikna\u0308rvi po\u0303letiku valuga."}, {"text_idx": "#000020", "text": "Kui mikroobid jo\u0303uavad la\u0308bi juuretipu edasi hammast u\u0308mbritsevasse luukoesse, siis tekib juba hambajuurepo\u0303letik ehk periodontiit."}, {"text_idx": "#000021", "text": "Kuidas ennetada kaariese ja hambaaukude teket?"}, {"text_idx": "#000023", "text": "Ko\u0303ige lihtsam ja odavam viis kaariese ennetamiseks on suuhu\u0308gieeni eest ha\u0308sti hoolt kanda. See ta\u0308hendab iga pa\u0308ev hammaste pesemist ning hambaniidi ja suuloputusvedeliku kasutamist. Hambaid tuleb pesta va\u0308hemalt kaks minutit korraga \u2013 nii hommikul kui o\u0303htul. Tihti ei tea inimesed kuigi ha\u0308sti, kuidas hambaid o\u0303igesti pesta. Soovitame teha hammaste harjamise o\u0303ige tehnika endale selgeks ja seda iga pa\u0308ev ja\u0308rgida. Hambaharja valides on oluline eelistada just pehmet hambaharja. See ei kuluta liigselt hambaemaili ega traumeeri igemeid. Hambaharja eluiga on kuni kolm kuud, misja\u0308rel tuleb see kindlasti uue vastu va\u0308lja vahetada. Hambapasta valikul soovitame eelistada fluoriidiga hambapasta, kui ei esine vastuna\u0308idustusi. Fluoriid kiirendab hammaste remineraliseerimist ning fluoriidil on samuti bakteritsiidne mo\u0303ju kahjulike mikroobide vastu. Hambapastat ei pea peale hammaste pesu va\u0308lja loputama. Piisab kui liigne hambapasta va\u0308lja su\u0308litada. Suhu ja\u0308a\u0308nud hambapasta tugevdab koos su\u0308ljega hambaemaili."}, {"text_idx": "#000024", "text": "Oluline roll on ka toitumisel. Su\u0308u\u0308a tuleb tervislikult, kindlatel kellaaegadel ning toidukordade vahele tuleb ja\u0308tta va\u0308hemalt kolm tundi pausi, et suus jo\u0303uaks taastuda neutraalne keskkond. Lisaks on soovitatav juua so\u0308o\u0308gikordade vahel ainult puhast joogivett. Toidukordade vahel vo\u0303ib na\u0308rida ka suhkruvaba ksu\u0308litooliga na\u0308rimiskummi u 5\u201310 minuti jooksul. See aitab eemaldada toiduja\u0308a\u0308gid hammastelt ja suurendab su\u0308ljeeritust, mis omakorda aitab kaasa neutraalse pH saavutamisele suus."}, {"text_idx": "#000025", "text": "Soovitame ka\u0308ia hambaarsti korralises kontrollis keskmiselt kord pooles aastas. Samuti oleks parim ka\u0308ia suuhu\u0308gienisti juures va\u0308hemalt kaks korda aastas, et lasta oma hambaid puhastada ka professionaalil (st soodapesu ja hambakivi eemaldamine). No\u0303nda saab suuhu\u0308gienist anda hammaste ja igemete olukorrale adekvaatse hinnangu ning suunata patsiendi vajadusel hambaarsti vastuvo\u0303tule."}, {"text_idx": "#000026", "text": "Hammaste tervis ei so\u0303ltu ainult geenidest, vaid eelko\u0303ige toitumislikest ja elulistest harjumustest, mis pa\u0308rinevad lapsepo\u0303lvest. Iga lapsevanema u\u0308lesanne on kujundada oma lastes harjumus hoolitseda hammaste tervise ja suuhu\u0308gieeni eest."}, {"text_idx": "#000027", "text": "Kuna kaaries on nakkuslik, siis ei tohi mitte mingil juhul toita last lusikaga, millega ise su\u0308u\u0308akse, last suule musitada ning kindlasti mitte puhastada maha kukkunud lutti oma suus. Laste toitumine ei ole sageli ko\u0303ige o\u0303igem \u2013 neile pakutakse suhkrurikkaid jooke ja piimasegusid. Hambaaukude tekkele aitab kaasa ka lutipudelite sage kasutamine ja luti imemise harjumus. Loe ta\u0308psemalt meie blogist \u201eKuidas lapse hambad terved pu\u0308sivad?\u201c."}, {"text_idx": "#000028", "text": "Kaariest saab ennetada korraliku suuhu\u0308gieeni ja o\u0303ige toitumisega. Peale selle on oluline po\u0308o\u0308rata o\u0303igel ajal ta\u0308helepanu kaariese varajase staadiumi su\u0308mptomitele ja tegutseda kohe \u2013 no\u0303nda saab ennetada to\u0303siseid suutervise muresid ja hoida hambaravikulud kontrolli all."}, {"text_idx": "#000030", "text": "Kas soovid saada no\u0303uandeid oma hammaste ja igemete tervise kohta? Liitu meie uudiskirjaga!"}, {"text_idx": "#000032", "text": "Hamba va\u0308ljato\u0303mbamine \u2013 kuidas toimida pa\u0308rast protseduuri?\nHammaste soodapesu AIRFLOW \u2013 hea suuhu\u0308gieeni ja sa\u0308rava naeratuse vo\u0303ti\nHambakroon: selle paigaldamine ja na\u0308idustused \u2013 mida ta\u0308hele panna?\nProteesihu\u0308vitis \u2013 kellele ja milleks?"}]